|  |  |
| --- | --- |
| **Subject:**  | Par Ministru kabineta rīkojuma projekta (VSS-673) 5 darba dienu saskaņošanu |
| **Date:**  | Wed, 18 Aug 2021 10:47:02 +0000 |
| **From:**  | Ieva Deksne <Ieva.Deksne@tm.gov.lv> |
| **To:**  | pasts@iem.gov.lv <pasts@iem.gov.lv> |
| **CC:**  | Inese Plase <inese.plase@agentura.iem.gov.lv>, gatis.avotins@agentura.iem.gov.lv <gatis.avotins@agentura.iem.gov.lv>, Zanda Stara <Zanda.Stara@TM.GOV.LV> |

Labdien!

Tieslietu ministrija ir izskatījusi Iekšlietu ministrijas precizēto Ministru kabineta rīkojuma projektu “Par Daugavpils valstspilsētas pašvaldības nekustamā īpašuma pārņemšanu valsts īpašumā” (VSS-673), anotāciju un izziņu par izteiktajiem iebildumiem, un informē, ka atbalsta tā tālāko virzību bez iebildumiem. Vienlaikus izsakām sekojošu priekšlikumu. Šobrīd, ņemot vērā Tieslietu ministrijas iebildumu, anotācijā ietverta informācija, ka “ja iestātos neparedzēti apstākļi, kas izslēgtu jauna administratīvā ēku kompleksa būvniecību zemes vienībā (kadastra apzīmējums 0500 006 0616), šī zemes vienība tiktu atdota atpakaļ pašvaldībai neapbūvēta”, savukārt Tieslietu ministrija savā iebildumā norādīja, ka lūdz anotācijā “ietvert skaidrojumu par to, kā konkrētajā gadījumā tiks izpildīts rīkojuma projekta 2.2. apakšpunktā noteiktais pienākums, ņemot vērā, ka rīkojuma projekta 1. punktā minētā nekustamā īpašuma sastāvs būs mainījies, proti, tā sastāvā būs ne tikai zemes vienība, bet arī būve (būves)”. Ņemot vērā minēto, Tieslietu ministrijas ieskatā nepieciešams anotāciju papildināt ar informāciju par gadījumiem, ja būs nepieciešams izpildīt rīkojuma projektā noteikto pienākumu nodot rīkojuma projekta 1. punktā minēto nekustamo īpašumu bez atlīdzības Daugavpils valstspilsētas pašvaldībai un jaunais administratīvais komplekss jau būs uzbūvēts. Tieslietu ministrijas ieskatā ir būtiski apzināties, ka rīkojuma projekta 1. punktā minēto nekustamo īpašumu – zemes vienību, ja uz tās būs uzcelts administratīvais komplekss, vairs nebūs iespējams atdot atpakaļ pašvaldībai tādā pašā sastāvā, proti, uzbūvētās ēkas saskaņā ar Civillikuma 968. pantu kļūs par vienotu nekustamo īpašumu ar zemes vienību, uz kuras tās uzceltas, un tās vairs nebūs iespējams atdalīt no zemes kā patstāvīgu nekustamo īpašumu.

Ar cieņu

Ieva Deksne

Tieslietu ministrijas
Civiltiesību departamenta
Vispārējo civiltiesību nodaļas juriste
Tālrunis: +371 67036856
E-pasts: Ieva.Deksne@tm.gov.lv